N I C O L E
SIVU SYYTTÖMISTÄ
Julkaisu 31.1.2007

Nicole täyttää tänä vuonna kunnioitettavat 10 vuotta. Tälle välille mahtuu kymmenen julkaisua*, yli 6000 myytyä levyä, pitkälti toistasataa keikkaa ja tuhansia työntäyteisiä päiviä omalla levy-yhtiöllä. Vaikka levy-yhtiön pyörittäminen vaatii paljon työtä, Nicolelle tämä on merkinnyt täyttä vapautta tehdä mitä huvittaa. Viimeisin osoitus tästä vapaudesta on yhtyeen juuri julkaistava toinen DVD, Tasavalta. Edellisen DVD:n tavoin se kokoaa yksiin kansiin yhtyeen edellisen levyn jälkeiset kaksi vuotta ja alleviivaa sen, että pitkäjänteinen pohjatyö on Nicolella tuottanut tulosta, ja yhtye on raivannut tiensä suuremman yleisön tietoisuuteen.

Vuonna 2004 julkaistu Suljetut ajatukset -albumi nousi julkaisuviikollaan Suomen viralliselle albumilistalle ja sai ylistäviä arvioita kriitikoilta. Albumi valittiin mm. Inferno-lehden kuukauden levyksi. 

Sivu syyttömistäon seinäjokelaisen Nicolen kolmas pitkäsoitto. Yhtye ei pelaa varman päälle eikä kangistu viime levyllä toimiviksi havaittuihin kaavoihin. Uusi albumi sen sijaan esittelee kehittyneen ja yhtenäisen bändin. Levy on edeltäjäänsä teknisempi sekä huomattavasti rankempi, ja syvyyttä kappaleisiin on haettu vaihtelevilla sovituksilla. Nyt vedetään koko 45 minuuttia turpaan niin että tuntuu! Nicole uskoo siihen, että oma ilme löytyy ilman kaupallisia paineita. Bändi yhdistää viisi, keski-iältään 26-vuotiasta peruspohjalaista tyyppiä, joiden musiikilliset vaikutteet yhdistyvät Nicolessa. Bändin viides jäsen on miksaaja, tuottaja Sami Koivisto. Bändin musiikista ja soundista on kuultavissa merkkejä lähinnä rapakon takana luodusta uuden sukupolven metallista, johon lukeutuu bändejä kuten Chimaira, Lamb of God ja Killswitch Engage. Uudella albumilla mennään välillä jo niin lähelle puhdasta death metallia, että riffien välistä kuuluu kaikuja myös bändeistä kuten Arch Enemy tai Meshuggah. Nicole ei pidä olemassaolonsa tarkoituksena keksiä pyörää uudelleen ja eroaa olennaisimmin lajitovereistaan esityskieleltään, joka on kova kotimainen eli suomi. Yhtye pyrkiikin korkeintaan  täyttämään aukon suomenkielisen metallin kentässä ja näyttämään, että heviä osataan soittaa tiukasti myös Pohjolassa. Yhtyeen perimmäinen tarkoitus on alusta asti ollut soittaa ja pitää hauskaa. Lähtökohtana on haluttu pitää rehellisyyttä - musiikkia tehdään itselle ja genrestä pitäville kuuntelijoille. Heviähän tämä vain on.
 
Ilkka Laitala - laulu, kitara | Olli Ketola - kitara | Sami Katajamäki - basso | Ville Sahakangas – rummut |  Sami Koivisto - ääni

www.nicoleband.com

Levy-yhtiö: Biotech Records, Olli Ketola puh. 050 5352 152, email: olli@nicoleband.com
Jakelu: Kråklund Records puh. 0500 660249, email: posti@kraklund.com
Promootio: ProPromotion, Taija Holm puh. 040 748 3435, email: taija@propromotion.fi sekä Anne Paunonen, 
puh. 050 376 9676, email: anne@propromotion.fi
Keikkamyynti: Dex Viihde, Janne Tokola puh. 044 520 3335, email: janne.tokola@dexviihde.fi